Document ID: 31992R2940

KOMISSION ASETUS (ETY) 2940/92,
annettu 9 päivänä lokakuuta 1992,
kolmansista maista lähtöisin olevan humalan tuonnista annetun asetuksen (ETY) N:o 3076/78 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon humala-alan yhteisestä markkinajärjestelystä 26 päivänä heinäkuuta 1971 annetun neuvoston asetuksen (ETY) N:o 1696/71(1), sellaisena kuin se on viimeksi muutettuna asetuksella (ETY) N:o 3577/90(2), ja erityisesti sen 5 artiklan 3 kohdan,
sekä katsoo, että
eräät humalaa tuottavat kolmannet maat tuovat osan tuotannostaan yhteisöön toimittamatta kuitenkaan komission asetuksen (ETY) N:o 3076/78(3), sellaisena kuin se on viimeksi muutettuna asetuksella (ETY) N:o 2264/91(4), 1 artiklan 2 kohdassa tarkoitettua vastaavuustodistusta, koska nämä maat eivät ole oikeuttaneet tiettyjä laitoksia myöntämään näitä vastaavuustodistuksia; kuitenkin tarkastustodistusten käytön määräaikaa olisi pidennettävä yli 30 päivän huhtikuuta 1992, jotta joillekin alalla toimiville ei koituisi hankaluuksia; sellaisista kolmansista maista peräisin olevan humalan osalta, joita ei ole mainittu kolmansista maista tuotavan humalan mukana seuraavien todistusten ja yhteisön todistusten vastaavuuden toteamisesta 21 päivänä joulukuuta 1978 annetun komission asetuksen (ETY) N:o 3077/78(5), sellaisena kuin se on viimeksi muutettuna asetuksella (ETY) N:o 2238/91(6), liitteessä,
jäsenvaltioiden toimivaltaisten viranomaisten asetuksen (ETY) N:o 3076/78 7 a artiklan nojalla suorittamien tarkastusten yhteydessä on todettu, että tietyt kolmansista maista tuotavat humalaerät eivät ole näiden kauppatavaroiden mukana seuraavissa vastaavuustodistuksissa olevien tietojen mukaisia; tämän vuoksi on syytä toteuttaa aiheellisia toimenpiteitä, ja
tässä asetuksessa säädetyt toimenpiteet ovat humalan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3076/78 seuraavasti.
1 Korvataan 4 artiklan 1 kohdassa ilmaisu "30 päivään huhtikuuta 1992" ilmaisulla "30 päivään huhtikuuta 1994".
2 Lisätään 7 a artiklaan alakohdat seuraavasti:
"Jos jäsenvaltioiden toimivaltaiset viranomaiset toteavat, että tutkitut näytteet eivät täytä edellä tarkoitettuja kaupan pitämisen vähimmäisvaatimuksia, näytteitä vastaavia eriä ei saa saattaa vapaaseen liikkeeseen.
Kun jäsenvaltio toteaa, että jonkin tuotteen ominaisuudet eivät ole tuotteen mukana seuraavan vastaavuustodistuksen mukaisia, sen on ilmoitettava asiasta komissiolle. Tällaiselle tuotteelle vastaavuustodistuksen myöntänyt toimielin voidaan päättää poistaa asetuksen (ETY) N:o 3077/78 liitteenä olevasta luettelosta asetuksen (ETY) N:o 1696/71 20 artiklassa säädettyä menettelyä noudattaen."
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Asetuksen 1 artiklan 1 kohtaa sovelletaan 1 päivästä toukokuuta 1992.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä lokakuuta 1992.

Labels: 3
17
5